ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรออมทรัพย์ ในปีงบประมาณ พ.ศ. ๒๕๕๔ ครั้งที่ ๑[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังขอประกาศให้ทราบโดยทั่วกันว่า๑. กระทรวงการคลังโดยความเห็นชอบของคณะรัฐมนตรีได้กู้เงินเพื่อชดเชยการขาดดุลงบประมาณ ในปีงบประมาณ พ.ศ. ๒๕๕๔โดยวิธีการออกพันธบัตรเงินกู้ประเภทที่เรียกว่า พันธบัตรออมทรัพย์ในปีงบประมาณ พ.ศ. ๒๕๕๔ ครั้งที่ ๑ อายุ ๓ ปี จำนวน ๑๒๐,๙๕๐,๐๐๐ บาท (หนึ่งร้อยยี่สิบล้านเก้าแสนห้าหมื่นบาทถ้วน)๒. พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งหมื่นบาท โดยวงเงินซื้อขั้นต่ำ๑๐,๐๐๐ บาท และจำกัดวงเงินซื้อขั้นสูง ๑,๐๐๐,๐๐๐ บาท ซื้อเพิ่มเป็นจำนวนเท่าของ ๑๐,๐๐๐ บาทโดยมีเงื่อนไขเกี่ยวกับการจำหน่ายและการถือครองดังนี้๒.๑ ผู้มีสิทธิ์ซื้อประกอบด้วยบุคคลธรรมดาที่ถือสัญชาติไทยหรือมีถิ่นที่อยู่ในประเทศไทย สภากาชาดไทย มูลนิธิสมาคม สหกรณ์ วัด สถานศึกษาของรัฐ โรงพยาบาลของรัฐและนิติบุคคลอื่นใดที่ไม่มีวัตถุประสงค์ในการแสวงหากำไร โดยต้องเป็นผู้ลงทะเบียนจองสิทธิ์ซื้อพันธบัตรที่ลงทะเบียนในงานมหกรรมการลงทุนครบวงจรแห่งปีSETin the City กรุงเทพมหานคร ๒๐๑๐ ณ รอยัลพารากอนฮอลล์ ชั้น ๕ศูนย์การค้าสยามพารากอน ในวันที่ ๑๘ - ๒๑ พฤศจิกายน ๒๕๕๓ (ผู้ไม่มีสิทธิ์ซื้อ ประกอบดัวย ธนาคาร บริษัทเงินทุน บริษัทหลักทรัพย์บริษัทเครดิตฟองซิเอร์ บริษัทหลักทรัพย์จัดการกองทุน บริษัทประกันกองทุนบำเหน็จบำนาญข้าราชการ กองทุนสำรองเลี้ยงชีพกองทุนส่วนบุคคลที่บริหารโดยสถาบันการเงิน กองทุนรวม คณะบุคคล บรรษัทสำนักงานประกันสังคม รัฐวิสาหกิจ บริษัท ห้างร้าน นิติบุคคลที่แสวงหากำไร นิติบุคคลอาคารชุดนิติบุคคลหมู่บ้านจัดสรร โรงพยาบาลเอกชนและสถานศึกษาเอกชน)๒.๒ผู้ถือกรรมสิทธิ์ที่ต้องการโอนกรรมสิทธิ์พันธบัตรรัฐบาลก่อนกำหนดสามารถกระทำได้โดยไม่จำกัดประเภทบุคคลตั้งแต่วันที่ ๒๒ พฤษภาคม ๒๕๕๔ เป็นต้นไปยกเว้นการโอนกรรมสิทธิ์เพื่อเป็นหลักประกัน หรือโอนทางมรดกหรือการแบ่งทรัพย์สินอันเนื่องมาจากการหย่า หรือล้มละลายหรือการชำระบัญชีให้กระทำได้หลังจากได้รับใบพันธบัตรแล้ว แต่กระทำในระหว่างระยะเวลา ๓๐ วัน ก่อนวันครบกำหนดชำระคืนต้นเงินมิได้๒.๓ ผู้ถือกรรมสิทธิ์สามารถใช้พันธบัตรเป็นหลักประกันให้กับหน่วยงานราชการและองค์กรของรัฐเช่น การประกันทางศาล หรือการประกันไฟฟ้าและสามารถใช้พันธบัตรเป็นหลักประกันกับสถาบันการเงินหรือบุคคลอื่นได้การโอนกรรมสิทธิ์ให้ปฏิบัติตามระเบียบและวิธีปฏิบัติเกี่ยวกับการเป็นนายทะเบียนของธนาคารแห่งประเทศไทยการโอนกรรมสิทธิ์จะสมบูรณ์ เมื่อพนักงานธนาคารแห่งประเทศไทย ซึ่งรัฐมนตรีว่าการกระทรวงการคลังหรือผู้ที่รัฐมนตรีว่าการกระทรวงการคลังมอบหมายได้แต่งตั้งให้เป็นเจ้าหน้าที่นายทะเบียนโดยประกาศในราชกิจจานุเบกษาได้ลงลายมือชื่อกำกับในพันธบัตรนั้นแล้ว๓. วันชำระเงินค่าพันธบัตรสำหรับผู้มีสิทธิ์ซื้อที่ได้จองพันธบัตรออมทรัพย์ในงานมหกรรมการลงทุนครบวงจรแห่งปีSETin the City กรุงเทพมหานคร ๒๐๑๐ ณ รอยัลพารากอนฮอลล์ ชั้น ๕ ศูนย์การค้าสยามพารากอนในวันที่ ๑๘ - ๒๑ พฤศจิกายน ๒๕๕๓ โดยมีผู้ซื้อที่เป็นบุคคลธรรมดา ๓๒๐ ราย มูลนิธิ๑ ราย และอื่น ๆ ๑ ราย จำนวน ๑๒๐,๙๕๐,๐๐๐บาท๔. พันธบัตรรุ่นนี้ครบกำหนดไถ่ถอนในวันที่ ๒๒ พฤศจิกายน ๒๕๕๖หากวันครบกำหนดไถ่ถอนตรงกับวันหยุดราชการ หรือวันหยุดทำการของธนาคารแห่งประเทศไทยก็ให้เลื่อนไปชำระในวันเปิดทำการถัดไป๕. พันธบัตรรุ่นนี้มีอัตราดอกเบี้ยร้อยละ ๒.๗๐ ต่อปีการชำระดอกเบี้ยให้ชำระแก่ผู้มีนามในพันธบัตรออมทรัพย์ ในปีงบประมาณ พ.ศ.๒๕๕๔ ครั้งที่ ๑ ที่ได้จดทะเบียนไว้ หรือตามคำร้องขอของผู้มีนามในพันธบัตรฉบับนั้นให้แบ่งชำระเงินเป็นสองงวด คือในวันที่ ๒๒ พฤษภาคม และ ๒๒ พฤศจิกายน ของทุกปีเป็นจำนวนเงินงวดละเท่า ๆ กัน ตลอดเวลาที่พันธบัตรยังมีอายุอยู่ยกเว้นงวดแรกและงวดที่สองจะคำนวณดอกเบี้ยตามจำนวนวันที่ถือครองพันธบัตรสำหรับดอกเบี้ยงวดสุดท้ายจะชำระพร้อมกับต้นเงินของพันธบัตรในวันที่ไถ่ถอนหากวันครบกำหนดชำระดอกเบี้ยตรงกับวันหยุดราชการหรือวันหยุดทำการของธนาคารแห่งประเทศไทย ก็ให้เลื่อนไปชำระในวันเปิดทำการถัดไปและให้ถือว่าหนึ่งปีมีสามร้อยหกสิบห้าวันทั้งนี้ การคำนวณดอกเบี้ยหากมีเศษของหนึ่งสตางค์ให้ปัดทิ้งการจ่ายดอกเบี้ยของพันธบัตรในแต่ละงวดจะจ่ายให้แก่ผู้มีชื่อเป็นผู้ถือกรรมสิทธิ์ในพันธบัตรในทะเบียน ณเวลาที่เริ่มต้นทำการในวันแรกแห่งระยะเวลา ๓๐ วัน ก่อนถึงกำหนดชำระดอกเบี้ย๖. กระทรวงการคลังจะรับโอนกรรมสิทธิ์พันธบัตรนี้ไว้ก็ได้โดยพันธบัตรที่กระทรวงการคลังรับโอนกรรมสิทธิ์ตามข้อนี้ให้ถือว่าเป็นพันธบัตรที่ชำระต้นเงินกู้คืนแล้วตั้งแต่วันรับโอนกรรมสิทธิ์๗. การชำระต้นเงินกู้ตามพันธบัตรประเภทนี้จะกระทำได้ต่อเมื่อได้รับคืนพันธบัตรในกรณีที่มีการออกใบตราสารหรือได้รับแจ้งรายชื่อผู้มีสิทธิ์ได้รับคืนต้นเงินกู้จากบริษัทศูนย์รับฝากหลักทรัพย์(ประเทศไทย) จำกัด ในกรณีที่ไร้ใบตราสาร๘. ธนาคารกรุงไทย จำกัด(มหาชน) เป็นผู้จัดจำหน่ายพันธบัตรประเภทนี้ และจัดการอื่น ๆ ที่จำเป็นเพื่อประโยชน์ในการนี้๙. กำหนดค่าธรรมเนียมและค่าใช้จ่ายให้แก่ธนาคารกรุงไทย จำกัด (มหาชน) ดังนี้๙.๑ ค่าธรรมเนียมในการจัดจำหน่ายพันธบัตรในอัตราร้อยละ ๐.๐๐ของมูลค่าพันธบัตรที่จำหน่ายได้ (รวมภาษีมูลค่าเพิ่ม)๙.๒ ค่าใช้จ่ายในการจัดส่งพันธบัตรให้กับผู้จองซื้อตามที่จ่ายจริง๙.๓ ค่าใช้จ่ายในการประชาสัมพันธ์ตามที่จ่ายจริงไม่เกินวงเงินที่กระทรวงการคลังกำหนด๑๐. ธนาคารแห่งประเทศไทยเป็นนายทะเบียนและตัวแทนการจ่ายเงินพันธบัตรประเภทนี้และจัดการอื่น ๆ ที่จำเป็นเพื่อประโยชน์ในการนี้๑๑. กำหนดค่าธรรมเนียมและค่าใช้จ่ายให้แก่ธนาคารแห่งประเทศไทยดังนี้๑๑.๑ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๑.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๕ มกราคม พ.ศ. ๒๕๕๔สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๒๕ มกราคม ๒๕๕๔ณัฐวดี/ตรวจ๒๕ มกราคม ๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๔ ง/หน้า ๒๓/๑๔ มกราคม ๒๕๕๔